Karasjok

Karasjok er en kommune i Finnmark i Norge. Den er landets nest største kommune i utstrekning med et areal på 5 464 km². Kommunen grenser til Finland (Utsjok i øst og Enare i sørøst), og i Norge til Kautokeino i vest og sørvest, Alta i nordvest, Porsanger i nord og Tana i nordøst. Kommunens administrasjonssted og eneste tettsted er Karasjok, ( innbyggere ). Kommunens høyeste punkt er Vuorji 1024 moh på grensa til Porsanger i nordvest.

Karasjok er Norges nest største kommune.

Om lag 98 prosent av arealene er utmark, - og blir i all hovedsak brukt av samene og deres reindrift.

Det er også åpent for jakt og fiske og friluftsliv. 

Norges største sammenhengende villmarksområde, sørøstre Finnmarksvidda (4417 kvadratkilometer), deles av Karasjok og Kautokeino kommuner.

Viktige næringer er bl.a. reindrift og jordbruk med tillegg av utmarksnæringer som jakt og fiske. I dag er det kvartærnæring (offentlig forvaltning, tjenesteyting m.v.) som sysselsetter flest arbeidstakere i kommunen.

Rundt 80 % av kommunens innbyggere er samisktalende. Samisk og norsk er likestilte som forvaltningsspråk.

Kommunen har fått navnet etter elva som renner gjennom kommunen, Karasjohka (Kárášjohka). Navnet johka er samisk og betyr elv. Navnet karas kommer trolig fra samisk og betyr trefat, eller fra finsk (kara) som betyr buktende - den buktende elva. Bygda vokste fram fra den gamle vinterleiren Ávjuvárri, som lå ca. 4 mil fra det som idag er Karasjok sentrum.

Karasjok var i likhet med Kautokeino svensk kirkesogn inntil Danmark-Norge overtok området ved Strømstadtraktaten i 1751. Frem til 1866 var Karasjok del av Kistrand kommune.

Karasjok er en av flere kulturelle og sosiale arenaer for samer i Norge. Viktige samiske institusjoner er lagt hit, som f.eks Sámediggi/Sametinget, NRK Sápmi, det nasjonale museet De Samiske Samlinger, Samisk spesialistlegesenter, Samisk kunstnersenter, Indre Finnmark prosti, Samisk spesialbibliotek, Indre-Finnmark rettshjelpskontor og Barne- og ungdomspsykiatrisk poliklinikk. (kilde: Karasjok kommune)

De tre bålene i kommunevåpenet symboliserer tre stammers fredelige møte: Samer, finner og nordmenn.

Nærmeste flyplass er Lakselv lufthavn, Banak, 75 km nord for Karasjok.

 Politikk 

Se også utfyllende artikkel: Kommunestyrevalg i Karasjok. 

 Kommunestyrevalget 2023 

Klima
Klimaet på Finnmarksvidda er mer kontinentalt og tørt enn ved kysten. Karasjok har den laveste målte temperaturen i Norge, −51,4 °C, målt 1. januar 1886. Høyeste temperatur som er målt i Karasjok er 32,4 °C. Forskjellen mellom høyest målte og lavest målte temperatur er altså 83,8 °C, og det er den nest største forskjellen noe sted i Norge. Kautokeino har den høyest målte temperaturen i Nord-Norge på 34,3 °C den 23. juni 1920. Kulderekorden i Kautokeino er -50,3 °C, målt 27. januar 1999, som gir et temperaturspenn på 84,6 °C.

Tusenårssted
Oalgevárri ble 3. november 1999 av formannskapet valgt som symbol for tusenårsmarkeringen. Det ble også vedtatt at Oalgevárri skulle tilrettelegges for kulturaktiviteter og formidling. 

I tillegg er også Karasjok gamle kirke, Finnmarks eldste trekirke, valgt som tusenårssted.

 Fotnoter 

Referanser
Miljøstatus i Finnmark 

Eksterne lenker

  Kommunefakta Karasjok - Statistisk sentralbyrå
  Karasjok kommune - nøkkeltall - Statistisk sentralbyrå 

  De Samiske Samlinger Karasjok
  Samisk senter for samtidskunst (SDG)